OpenLLM-France/wikimedia huggingface dataset:
# Dolores Corella Piquer

Dolores Corella Piquer (Castellón de la Plana, Valentzia, 1966) valentziar zientzialaria eta ikertzailea da, Farmazian doktorea eta Valentziako Unibertsitateko Medikuntza Prebentiboko eta Osasun Publikoko katedraduna. Aitzindaria da nutrizio-genomikari buruzko ikerketan.

## Biografia

Dolores Corella Castelló de la Planan jaio zen, eta lehen eta bigarren mailako ikasketak Ondan egin zituen; gero, 1989an Valentziako Unibertsitatean farmazian lizentziatu zen, lizentziaturako sari bereziarekin, eta Doktoretzako sari bereziarekin ere bai. Gainera, Elikagaien Zientzia eta Teknologian lizentziaduna da. AmeriketakoEstatu Batuetan osatu zuen bere prestakuntza.

### Ibilbide profesionala

Espainian aitzindaria izan da genomika ikerketa epidemiologikoan integratzen, eta 1998an Valentziako Unibertsitateko Epidemiologia Genetiko Molekularreko lehen Ikerketa Unitatea sortu zuen. Unitate horren zuzendaria da. 2006az geroztik, Obesitate eta Nutrizioaren CIBER Fisiopatologia taldearen zuzendaria da. 2009tik, Valentziako Unibertsitateko Medikuntza Fakultateko katedraduna da.
1989an, ikertzaile biomedikoaren karrera egin zuen Valentziako Ikerketa Zitologikoen Institutuan, Santiago Grisolíak zuzenduta. Gaixotasun kardiometabolikoen prebentzioan aplikatutako genomika hartu zuen ardatz, eta gene-giro elkarreraginen azterketan espezializatu zen. 2011tik, Unibertsitate Osasungarrien Espainiako Sareko koordinatzailea da Valentziako Unibertsitatean.
Gero,exposomika, fenomika, genomika, epigenomika, transkriptomika, metabolomika, bioinformatika eta beste omika batzuk integratzen ditu, bai gaixotasun kardiometabolikoen ikerketan, bai zahartze osasungarrian.

## Sariak

* 2017: Gregorio Marañón Oroimenezko Saria, Errege Gastronomia Akademiako elikadurako zientzialari onenari.
* 2017: Nazioarteko Hipokrates Saria.
* 2018: Jaime I.a saria, Ikerketa Medikoaren atalean.

## Erreferentziak

* ↑ La catedràtica de la Universitat de València Dolores Corella, premi Jaume I d’Investigació Mèdica. .
* 1 2 Dolores Corella. 2018.
* ↑ media, À Punt. VÍDEO | Premis Rei Jaume I: Dolores Corella Piquer. .
* 1 2 Mercantil, ARRELSonline es Ateneo Cultural y. Dolores Corella Piquer, Seny Onder 2018. .
* 1 2 La catedràtica de la Universitat de València Dolores Corella, premi Jaume I d’Investigació Mèdica. .
* 1 2 3 Corella, Dolores. .
* ↑ «Dolores Corella, la mejor científica en alimentación según la Real Academia de Gastronomía» www.ciberisciii.es.

## Kanpo estekak

* Elkarrizketa Dolores Corellari, 2018ko Ikerketa Medikoko Rei Jaume I saria irabazi duenari.
* Datuak: Q47101238
* Multimedia: Dolors Corella Piquer / Q47101238
# David Cantero

David Fernández Cantero (Madril, 1961eko martxoaren 1a) espainiar kazetari eta telebista aurkezle bat da. Nagusiki, Televisión Española kateko Telediario albistegia aurkezteagatik ezaguna da.
2010. urteaz geroztik Telecinco katean lan egiten du.
* Datuak: Q3703129
* Multimedia: David Cantero / Q3703129
# David Caruso

David Stephen Caruso (1956ko urtarrilaren 7a, Queens, New York) estatubatuar telebista eta zinemako aktore bat da. Nagusiki CSI: Miami telesaila ospetsuko Horatio Caine eta NYPD Blue telesaileko John Kelly detektibea antzezteagatik ezaguna da.

## Filmografia

* Getting Wasted (1980)
* Without Warning
* An Officer and a Gentleman (1982)
* First Blood (1982)
* Hill Street Blues (1981–1983)
* TJ Hooker (1983)
* Thief of Hearts (1984)
* The First Olympics: Athens, 1896 (1984)
* Blue City (1986)
* China Girl
* Twins (1988)
* King of New York (1990)
* Hudson Hawk (1991)
* Mad Dog and Glory (1992)
* NYPD Blue (1993–1994)
* Kiss of Death
* Jade (1995)
* Michael Hayes (1997)
* Body Count (1997)
* Proof of Life (2000)
* Session 9 (2001)
* Black Point (2001)
* CSI: Miami (2002–egun)
* CSI: NY (2005)
* Rehab (2010–2011)

## Kanpo estekak

* David Caruso aktorearen IMDBko fitxa ikusgai (Ingelesez)
* Datuak: Q294901
* Multimedia: David Caruso / Q294901
# David Cameron

David Cameron (Londres, Ingalaterra, 1966ko urriaren 9a - ), Erresuma Batuko lehen ministro ohia eta politikaria da. Erresuma Batuko Alderdi Kontserbadoreko burua eta parlamentuan oposizio burua izan zen 2005etik 2010era bitartean.
Filosofia, Politika eta Ekonomia ikasi zituen Oxfordeko Unibertsitatean. 1996tik ezkonduta dago eta hiru seme-alaba dauzka.

## 2010eko hauteskundeak

Erresuma Batuko 2010eko hauteskundeetarako Alderdi Kontserbadoreko hautagai nagusia izan da, Gordon Brown eta Nick Cleggekin lehian.
2010eko martxoa eta apirilera bitartean kaleratutako inkestek, garailetzat jotzen zuten, baina apirilaren erdialdean alderdi liberal demokratako Nick Cleggek aurrea hartu zion. 2010eko maiatzaren 11n Gordon Brownen lehen ministro bezala dimisioa aurkeztu zuen eta Kontserbadoreek Liberal Demokratekin gobernua eratzeko akordioa lortu zuten, honela David Cameron Erresuma Batuko lehen ministro bihurtu zen.
2016ko uztailaren 13an kargua utzi zuen Brexitaren ondorioz.
2023tik 2024ra Kanpo harremanetarako ministroa izan zen Rishi Sunak gobernuan.

## Erreferentziak

* 1 2 David Cameron, Erresuma Batuko lehen ministro berria. eitb (Noiz kontsultatua: 2010-05-12).

## Kanpo estekak

* Number10 - Erresuma Batuko lehen ministroaren webgunea (Ingelesez)
* David Cameronen webgune ofiziala (Ingelesez)
* Datuak: Q192
* Multimedia: David Cameron / Q192
# David Carlos Bergara

David Carlos Bergara Marañón (Asarta, 1907ko abenduaren 29a - Gabasa, 1936ko uztailaren 28a) nafar apaiz eskolapioa izan zen. Huescako Peralta de la Salen zegoela, Gerra Zibilean fusilatu zuten. 1995ean dohatsu izendatu zuten.

## Erreferentziak

* ↑ González Rodríguez, María Encarnación. (2008). Los primeros 479 santos y beatos mártires del siglo XX en España. Madril: Edice ISBN 978-84-7141-664-3..
* Datuak: Q23943016
# David Byrne

David Byrne (Dumbarton, Eskozia, 1952ko maiatzaren 14) abeslari, gitarra-jotzaile, musikagile, zinemagile eta aktore eskoziarra baina zortzi urtetik estatubatuarra herritartua da. Talking Heads (1975-1991) taldearen sortzailea, oso musikari ospetsua da. Bere bakarko ibilbidea ere garrantzitsua izan da.

## Diskografia
### Albumak

* 1981 - My Life in the Bush of Ghosts (Brian Enorekin batera)
* 1981 - The Catherine Wheel: Complete Broadway Score
* 1985 - Music for the Knee Plays
* 1986 - Sounds from True Stories
* 1988 - The Last Emperor (Ryuichi Sakamoto & Cong Su artistekin batera)
* 1989 - Rei Momo
* 1991 - The Forest
* 1992 - Uh-Oh
* 1994 - David Byrne
* 1997 - Feelings
* 1998 - The Visible Man
* 1999 - In Spite of Wishing and Wanting
* 2001 - Look Into the Eyeball
* 2003 - Lead Us Not Into Temptation
* 2004 - Grown Backwards
* 2007 - Live from Austin Texas
* 2007 - The Knee Plays
* 2008 - Everything That Happens Will Happen Today (Brian Enorekin batera)
* 2008 - Big Love: Hymnal
* 2010 - Here Lies Love (Fatboy Slimekin batera)
* 2012 Live at Carnegie Hall (Caetano Velosorekin
* 2012 - Love This Giant (St. Vincent)
* 2018 - American Utopia

## Bideografia
### Bideoklips

* 1981 - America is Waiting (Brian Enorekin) (Zuz.: Bruce Conner)
* 1981 - Mea Culpa (Brian Enorekin) (Zuz.: Bruce Conner) (Realizado en 1981, lanzado en 2006)
* 1989 - Make Believe Mambo (Zuz.: David Byrne)
* 1989 - Dirty Old Town (Zuz.: David Byrne)
* 1990 - Don't Fence Me In (Zuz.: David Byrne)
* 1992 - She's Mad (Zuz.: David Byrne)
* 1992 - Girls On My Mind (Zuz.: David Byrne)
* 1992 - Hanging Upside Down (Zuz.: David Byrne)
* 1994 - Angels (Zuz.: David Byrne)
* 1994 - Back in the Box (Zuz. David Byrne)
* 1996 - Waters of March (Marisa Monterekin) (Zuz.: Nelson Enohata)
* 1997 - Miss America (Zuz.: Robert Jason)
* 2002 - Lazy (X-Press 2) (Zuz.: Howard Shur)
* 2002 - The Great Intoxication (Zuz.: Jason Archer & Paul Beck)
* 2006 - Hoy No Le Temo A La Muerte («La Portuaria»rekin kolaborazioa) (Zuz.: Daniel Böhm)

### VHS / DVD

* 1986 - True Stories
* 1989 - Ile Aiyé (The House of Life)
* 1992 - Between the Teeth
* 2004 - Live at Unión Chapel

## Kanpo estekak

* (Ingelesez):DavidByrne.com Webgune ofiziala.
* (Ingelesez):David Byrneren Journal.
* (Gaztelaniaz): DavidByrne.tk Gaztelaniazko webgunea.
* (Ingelesez):David Byrne irratia.
* (Ingelesez):Letras de canciones de David Byrne *(Ingelesez):[https://web.archive.org/web/20060427170100/http://talking-heads.net/ Talking-Heads.net
* (Ingelesez):DavidByrne.tk
* (Ingelesez):David Byrne Carl Jung Lecture
* Datuak: Q336640
* Multimedia: David Byrne / Q336640
# David Canabarro (Rio Grande do Sul)

David Canabarro Brasilgo udalerri bat da, Rio Grande do Sul estatuan kokatua. 4.321 biztanle ditu 174,939 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q612650
* Multimedia: David Canabarro / Q612650
# David Card

David Edward Card (Guelph, Ontario, 1956) kanadar-estatubatuar ekonomialaria da. 2021eko Ekonomiako Nobel Saria jaso zuen Joshua Angrist eta Guido Imbensekin batera esperimentu naturalen bidez uste orokorraren aurkako ondorio eta arrazoiak emateagatik eta emaitza horiek hobeto ulertzeko erremintak emateagatik.
Queen's University Kingstonen eta Princetongo Unibertsitatean ikasi zuen. University of Chicago Graduate School of Businessen, Princetongo Unibertsitatean eta Columbiako Unibertsitatean irakaslea izan zen. Journal of Labor Economics, Econometrica eta The American Economic Reviewko editorea izan zen.
90eko hamarkadan hasi zen sakontzen immigrazioak, gutxieneko soldatak eta hezkuntzak lan munduan dituzten ondorioez. Aztertutako esparru bat gutxieneko soldatarena izan zen. Ekonomisten artean iritzi zabaldua da gutxieneko soldata igotzeak enplegua gutxitzen duela lan kostuak handitzen direlako.
Haatik, Cardek, Alan Krueger ekonomistarekin batera, AEBetako New Jersey estatuan izandako gutxieneko soldata igoeraren kasua aztertu zuen, eta ikusi zuten bestelako faktore ugarik kolokan jartzen dutela iritzi orokortu hori. Soldata apaleko sektoreak aztertu (fast food jatetxeak eta prekarizazio handiagoko industria sektoreak) eta ondorioztatu zuten ez zuela eraginik enplegu kopuruan: «Ondorio orokorra da eragin negatiboa oso txikia dela, duela 30 urte pentsatzen zen baino askoz ere apalagoa».
Cardek, halaber, immigrazioak eta hezkuntzak lan arloan dituztenondorioak aztertu ditu. Adibidez, ea unibertsitatera joateak derrigorrez etorkizunean diru sarrera handiagoak izatea ziurtatzen duen, edo zer gertatuko zatekeen lan merkatuan etorkinik ez balego. Horretarako bere tresna esperimentu naturalak izan dira; hots, esperimentua egiten duen ikerlariaren kontrolpetik at dauden zergati naturalen araberako azterlan enpirikoak. Bestalde, Angristek eta Imbensek halako ikerketen emaitzak hobeto ulertzeko erreminta metodologikoetan sakondu dut.

## Erreferentziak

* 1 2 Senar, Joxerra. (2021-10-11). «Esperimentu naturalen eta lan munduaren arteko erlazioa aitortu dute Ekonomiako Nobel Sarian» Berria (Noiz kontsultatua: 2021-10-15).
* Datuak: Q1173928
* Multimedia: David Card / Q1173928
# Drang nach Osten

Drang nach Osten (euskaraz literalki Ekialderunzko Griña) XIX. eta XX. mendean Alemaniar nazionalismoak Ekialdeko Europara zabaltzeko zuen joera, irrikia edo gogoa izendatzeko erabili zuen izendapena izan zen (Lebensraum politika). Izendapen honek berarekin bat Alemaniak Erdi Arotik hasi eta 1945. urterarte bere jabetzapean izan zituen eslaviar eta baltiar herrialdeetan alemaniar kultura eta alemanaren hedapena zekarren.
Bigarren Mundu Gerra amaitu ezkeroztik Polonia, Txekoslovakia eta Sobietar Batasunan alemaniarrren aurkako sentimendua pizteko erabili izan zen izendapen propagandistikoa izan zen.
1945-1948 bitartean eta Postdameko Konferentziaren ondorioz alemaniar biztanleria ekialdeko lurralde hauetatik kanporatua edo lekualdatua eta Oder-Neisse lerroko mugara atzeratuak izan ziren.

## Ikus gainera

* Lebensraum
* Alemaniarren ekialderako hedapena

## Kanpo estekak

* Datuak: Q313099
# Drangedal

Drangedal Norvegiako udalerria da. Telemark konderrian kokatua dago. 1062.78 km² ditu eta 4.111 biztanle ditu.

## Mugakideak

Honako udalerri hauekin egiten du muga:
Gjerstad Nissedal Kviteseid Nome Municipality $^{(en)}$ Skien Bamble Kragerø

## Kanpo estekak

* Datuak: Q2367
* Multimedia: Drangedal / Q2367
# Drancy kantonamendua

Drancy kantonamendua Frantziako kantonamendu bat da. Sena Saint-Denis departamenduan dago, Île-de-France eskualdean. Guztira 1 udalerri ditu eta Drancy da bere hiriburua.

## Kanpo estekak

* Datuak: Q1226234
# Dramelay

Dramelay Frantziako udalerria da, Jura departamenduan dagoena, Borgoina-Franche-Comté eskualdean. 2013an 31 biztanle zituen.

## Demografia
### Biztanleria

2007an Dramelay udalerrian erroldatutako biztanleak 31 ziren. Familiak 12 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak) eta 4 seme-alabarik gabeko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 24 etxebizitza zeuden, 18 familiaren etxebizitza nagusia ziren eta 6 bigarren erresidentzia ziren. Etxebizitza guzti hauek 24etxeak ziren. 18 Etxebizitza nagusi guztiak euren jabeen bizileku ziren;1ek bi gela zituen, 2 etxek hiru zituzten, 6 etxek lau zituzten eta 9 etxek bost zituzten. 16 etxek euren parking plaza propioa zuten azpian. 10 etxetan ibilgailu bat zegoen eta 6 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Dramelay udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 4 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 4 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 15 ziren, horien artean 14 aktiboak ziren eta1 inaktiboa zen. 14 pertsona aktiboetatik 12 lanean zeuden (6 gizon eta 6 emakume) eta 2 langabezian zeuden (1 gizon eta 1 emakume). Pertsona inaktibo bakarra "bestelako inaktibo" gisa sailkaturik zegoen.

### Ekonomia jarduerak

2007an herrian zegoen saltoki bakarra «beste zerbitzu jarduera batzuk» multzoan sailkatutako enpresa batena zen.
2000. urtean Dramelay udalerrian 3 nekazaritza-ustiategi zeuden, 321 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q633384
* Multimedia: Dramelay / Q633384
# Drangarnir

Drangarnir bi haitzen izen orokorrra da. Haitz horiek Faroe uhartetan daude, Thindhólmur uhartetxo eta Vágar uharte artean. Biek ere izen propioak dituzten: Stóri Drangur (Labar handia) eta Lítli Drangur (Labar txikia).

## Erreferentziak

* ↑ http://visitvagar.fo/welcome-to-vagar/activities/hiking/drangarnir/

## Kanpo loturak

* (Ingelesez): Informazio turistikoa.
* Datuak: Q2314592
* Multimedia: Drangarnir / Q2314592
# Drammen

Drammen Norvegiako hiri bat da, Buskerud konderrian, Drammen barrutian. Biztanleriari dagokionez, herrialdeko bederatzigarrena da.
Hiriaren izen Drafn zen norvegiera zaharrean: toponimo horrek Drammensfjord ibaiaren izenean dirau.

## Geografia

Drammen Norvegiako hiririk handienetarikoa da; Oslo hiriburutik 47 km-ra dago. Hiriaren erdigunea ibar batean dago, Drammenselva eta Drammensfjord ibaiek bat egiten duten lekuan, Drammenselva ibaiaren ertz bietan.
Drammenen portua daukate; batez ere automobilak eta fruta ekartzen dute kanpotik, Norvegia guztian gehien.

### Klima

Datu klimatikoak (Drammen (2005–2014)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | −0.7 | 0.1 | 6.1 | 12.3 | 17.3 | 21.3 | 23.9 | 21.6 | 17.4 | 10.6 | 5.2 | −0.3 | 11.2 |
| Batez besteko tenperatura (ºC) | -3.7 | -3.5 | 0.7 | 6.5 | 11.5 | 15.5 | 18.3 | 16.2 | 12.1 | 6.4 | 2.1 | -3.4 | 6.6 |
| Batez besteko tenperatura minimoa (°C) | −6.6 | −6.6 | −3.8 | 1.4 | 6.1 | 10.2 | 13.3 | 11.9 | 7.8 | 3.1 | −0.6 | −6.5 | 2.5 |
| Iturria: eklima.no (muturreko tenperaturak), ||||||||||||||

## Historia

Åskollen eta Skogerveien leizeek 6.000-7.000 urte inguru dituzte. Han azaldu dira inguruko gizakiaren lehen arrasto eta aztarnak.
Jatorrian, Drammenen bi itsas portu zeuden: Bragernes portua Drammenselva ibaiaren iparraldera, eta Strømsø eta Tangen hegoaldera. Merkataritzaren ondorioz arrantzako portuak herri txiki bihurtu ziren, merkataritza-hirien menpe. Herriak oso hurbil egon arren, bakoitza hiri bati esleitu zieten: Bragernes Christiania hiriari (gaurko Oslo), eta Strømsø Tønsberg hiriari.
1622. urtean Strømsø eta Bragernes bat egiteko asmoa izan zuten, Frederiksstrøm izeneko merkataritza-hiri gisakoa eginez, baina Frederiko III.a Danimarkakoak ez zuen horrelakorik onartu. Azkenean, 1811. urteko ekainaren 19n batu ziren.

## Erreferentziak

* ↑ World Meteorological Organization. World Weather Information Service – Bergen. .
* ↑ National Oceanic and Atmospheric Administration. BERGEN - FLORIDA Climate Normals 1961–1990. .

## Kanpo estekak

* Webgune ofiziala
* Datuak: Q26525
* Multimedia: Drammen / Q26525
# Drammenfjord

Drammenfjorden, Norvegiako hegoaldeko fiordo bat da, berez, Oslo hiriburuaren hego-menfebaldean dago. 30 kilometro luze ditu.
Buskerud konderrian dago.
* Datuak: Q909657
* Multimedia: Drammensfjorden / Q909657
# Drangiana

Drangiana edo Sarangia (persieraz: Zaranka, "uraren lurraldea", pashtoeraz: Dzaranda edo Dzaranga) Asia erdialdeko eskualde baten antzinako izena da. Helmand ibaiaren ahoan dagoen Hamun-e Helmand aintziraren inguruan hedatzen zen. Gaur egun, antzinako herrialde hau, Afganistango hego-mendebaldearen eta Irango ekialdearen artean banaturik dago (Sistan).
Eskualdea irandar tribuek populatua zegoen. Mediarrek menderatu zuten, Ziro II.a Handiaren erregealdian Persiar Inperioak behin betirako konkistatu eta erantsi zuen arte. Ordutik aurrera, Drangiana, Persepolisetik izendaturiko gobernariek gobernatutako satraperria bat izan zen, autonomia maila handia zuena, gertu zituen Baktriana, Arakosia, Gedrosia eta Sogdiana bezala. Bere hiriburua, Phrada edo Frada zen, gaur egungo Farah hiriarekin edo Zaboletik gertu dagoen Dahan-i Ghulaman aztarnategiarekin identifikatua, non akemenestar estiloko jauregi bat aurkitu zen.
Herrialdeak, Persiar Inperioko gainontzeko lurraldeen patu bera jasan zuen: Alexandro Handiaren eskuetan erori zen eta ekialdeko beste satraperria batzuen antzeko eboluzio historikoa jarraitu zuen gero.

## Kanpo estekak

* Datuak: Q1074810
* Multimedia: Drangiana / Q1074810
# Donovan (Illinois)

Donovan Illinoiseko herri bat da. Iroquois konderrian kokatua dago. 2010ean 304 biztanle zituen, 0,80 kilometro koadrotan banatuta.

## Ikus, gainera

* Iroquois konderria

## Kanpo estekak

* Datuak: Q2671907
# Donoztiriko bide-gurutzea

Donoztiriko Bide Gurutzea XVII. mendeko gurutzea da. Nafarroa Behereko Donoztiri herrian dagoen eskultrua da. 1992tik Monumentu Historiko gisa erregistratuta dago.

## Deskribapena

Gurutzeak, hareharrizko oinarri baten gainean jarrita, euskarazko inskripzio luze bat eta 1683ko data daraman ardatza du. Atzealdea misio-gurutze gisa berrerabili da, 1894ko inskripzio eta datarekin.

## Erreferentziak

* ↑ https://www.pop.culture.gouv.fr/notice/merimee/PA64000034

## Kanpo estekak

* Datuak: Q22997628
* Multimedia: Croix de chemin de Saint-Esteben / Q22997628
# Donoztiri

Donoztiri (arbereraz: Donestiri edo Dohoztiri) Nafarroa Behereko udalerria da. 1999an, 359 biztanle zituen eta Arberoa eskualdean dago kokaturik.

## Geografia
### Hidrografia

Arberoa ibaiak eta Harana ibaiaren ibaiadarra den Garraldako errekak udalerria gurutzatzen dute.

### Etxeak eta Auzoak

* Herbeherea
* Hergainea
* Oiharxeta
* Olheta

### Udalerri mugakideak

* Izturitze iparraldean
* Donamartiri ipar-ekialdean
* Aiherra ipar-mendebaldean
* Heleta mendebaldean
* Armendaritze hego-ekialdean
* Iholdi hegoaldean

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 700 | 702 | 763 | 694 | 678 | 656 | 740 | 795 | 712 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 678 | 630 | 629 | 612 | 561 | 548 | 560 | 567 | 552 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 571 | 582 | 578 | 515 | 494 | 478 | 444 | 441 | 434 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 457 | 454 | 439 | 420 | 391 | 359 | - | - | - |
Oharra: 2006ko biztanleria, INSEEk emaniko behin-behineko datua da

## Ondasun nabarmenak

* Doneztebe eliza XVII. mendekoa da
* Donoztiriko bide-gurutzea, XVII. mendekoa da.

## Iruditegia

* Doneztebe eliza.
* Pilotalekua.
* Donoztiriko bide-gurutzea.

## Donoztiritar ospetsuak

* Jean-Baptiste Etxeberri (1903-1993), apaiz eta idazlea.
* Daniel Landart (1946-), antzerkigilea.

## Oharrak

* ↑ /donós̻tiʁ̞ì/ ahoskatua (laguntza) Azentua: zorrotza bigarren eta kamutsa azken silaban
* ↑ /donés̻tiʁ̞ì/ ahoskatua (laguntza) Azentua: zorrotza bigarren eta kamutsa azken silaban
* ↑ /dohós̻tiʁ̞ì/ ahoskatua (laguntza) Azentua: zorrotza bigarren eta kamutsa azken silaban

## Erreferentziak

* 1 2 3 4 5 Euskal Herriari Begira. Udalbiltza.
* ↑ Nafarroa Behereko herri izendegia, Euskaltzaindiaren 22. araua.

## Ikus, gainera

* Arberoa
* Nafarroa Beherea

## Kanpo estekak

* Datuak: Q768391
* Multimedia: Saint-Esteben / Q768391
* Liburuak: Euskal Herriko bidaia-gida/Herriz herri/Donoztiri
# Donsimon Mendia

Donsimon Mendia Nafarroako erdialdeko Pirinioetan dagoen mendi bat da, Ortzanzurieta mendilerroan. Bere garaiera, 1156 metrokoa da, eta, Ortzanzurieta mendilerroa osatzen duten bost mendietatik baxuena da.

## Irispideak

Tontor honetara iristeko, Orreagako ostatutik abiatzen da. Arrañosin ubidea jaitsi eta gurutzatzen duen bidea hartu behar da, ondoren, Orbaiztara daroan bidea hartzeko. Lepo metalikoa igaro eta gutxira, desbideraketa bat dago ezkerretara, haritz baten ondoan, eta basoan barneratu behar da, Donsimonen oinarri zabala inguratuz, GRaren marka gorri eta zuriz adierazitako bide batetatik. Honela, Basajaunberro ubidearen arrora iristen da, eta motelki ekialdeko magaletik igotzen da. Basoa gora-behera, lautadatxo batetako pasaeraz ohartuko gara, nondik jada ikusten den gailurraren beste aldea, baita Arrañosinen arroa ere. Trinkotasun honetan, oso malda urrikoa, jarraitutako bidea tontorraren ondotik igarotzen da, lautadatxo honen iparraldeko zatian iristen dena, ibilbideak Lepoederrerantz jarraitzen duen lepo batetaranzko jeitsiera hasten den tokitik gertu.

## Kanpo estekak

* Datuak: Q12256378
# Donpeacorita

Donpeacorita silikato motako minerala da eta orthopyroxene subtaldearen kidea da.

## Ezaugarriak

Donpeacorita silikato mineralaren formula kimikoa hau da: ${\ce {(Mn2+,Mg)Mg[SiO3]2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Donpeacorite: Mineral information, data and localities.» www.mindat.org (Noiz kontsultatua: 12-05-2019).
# Donsieders

Donsieders Alemaniako udalerria da. Renania-Palatinatua estatuan dago, [[Südwestpfalz (barrutia)|Südwestpfalz]] barrutian. 2014an 987 biztanle zituen 9,03 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q565844
* Multimedia: Donsieders / Q565844